વર્ષ ૨૦૧૬-૧૭માં સદસ્યોને રૂા.૩ લાખની ગ્રાન્ટ વિકાસ કામો માટે ફાળવવામાં આવી હતી. જે અંગે આજ સુધી કોઇ સદસ્યોને જાણકારી પણ આપવામાં આવતી નથી. ડીડીઓ મનસ્વી રીતે વહીવટ ચલાવી રહ્યા હોવાનો આક્ષેપ કરી શાસક પક્ષના નારાજ સભ્યોએ તેમની કામગીરી સામે નારાજગી દર્શાવી સરકારમાં પરત કરવા માટેનો ઠરાવ કરવાની માગણી કરી હતી. દરમિયાન વર્ષ ૨૦૧૭-૧૮ ના વાર્ષિક અહેવાલો રજૂ કરવામાં આવતા શાસક પક્ષના સભ્યોએ હિસાબી અધિકારી સહિતના અધિકારીઓને સામાન્ય સભા બાદ હિસાબો રજૂ કરવાની માગણી કરી હિસાબો નામંજૂર કરવાની પ્રમુખ સમક્ષ રજૂઆત કરી હતી. જોકે પ્રમુખે તા.૨૨ નવેમ્બરના રોજ સામાન્ય સભા બોલાવીને શાસક પક્ષના નારાજ સભ્યોના પ્રશ્નો અને રજૂઆતોને ગંભીરતા પૂર્વક લઇ એજન્ડામાં સમાવેશ કરવાની ખાતરી આપતા સભાની કામગીરી પૂર્ણ થઇ હતી.